H μαμά μου κι ο μπαμπάς μου λένε ότι είμαστε όλοι διαφορετικοί και αυτό μας κάνει μοναδικούς.
Προερχόμαστε όλοι από διαφορετικούς πολιτισμούς και πιστεύουμε σε διαφορετικές θρησκείες.
Θα ήταν βαρετό αν όλοι ήμασταν ίδιοι, σκεφτόμασταν το ίδιο ή μιλούσαμε με τον ίδιο τρόπο.
Κάθε μέρα στο σχολείο μου βλέπω τον καθένα γύρω μου σαν ένα διαφορετικό και ξεχωριστό άτομο.
Έχουμε όλοι διαφορετικό χρώμα δέρματος, καθώς και διαφορετικό σχήμα και μέγεθος.
Αλλά είμαστε όλοι παιδιά και μεγαλώνουμε κάθε μέρα.
Κάποιοι από μας έχουν κοντά μαλλία και κάποιοι άλλοι μακριά.
Κάποιο από εμάς έχουν ίσια μαλλιά και κάποιοι άλλοι σγουρά.
Κάποιοι δεν κόβουν τα μαλλιά τους και φοράνε καφτάνι ή τουρμπάνι για την πίστη και τη θρησκεία.
Κάποιοι φοράνε κίπα ή μαντήλα.
Όλοι έχουμε διαφορετικό σχήμα ματιών.
Κάποιοι από εμάς φοράνε γυαλιά και κάποιοι όχι.
Αλλά όλοι βλέπουμε όμορφα πράγματα γύρω μας.
Κάποιοι από μας χρησιμοποιούν τα πόδια τους για να περπατήσουν και κάποιοι άλλοι καροτσάκι.
Άλλοι χρησιμοποιούν ακόμη και σκύλους-οδηγούς για να τους βοηθήσουν.
Όλοι όμως καταφέρνουμε να πάμε σε διάφορα μέρη.
Μπορεί να μιλάμε άλλη γλώσσα και να επικοινωνούμε διαφορετικά, αλλά όλοι μαθαίνουμε να εκφράζουμε τα συναισθήματά μας και να καταλαβαίνουμε ο ένας τον άλλο.
Ο καθένας μας τρώει διαφορετικές τροφές αλλά σε όλους μας αρέσει να τρώμε.
Σε κάποιους από μας αρέσει το μπάσκετ και σε κάποιους άλλους το ποδόσφαιρο.
Σε κάποιους αρέσει το γκόλφ και σε κάποιους η μπάλα.
Μπορεί ακόμα να χορεύουμε με διαφορετικά τραγούδια αλλά σε σε όλους μας αρέσει να διασκεδάζουμε όπως και να 'χει.
Όπως καταλαβαίνεις, είμαστε όλοι διαφορετικοί και ξεχωριστοί με πολλούς τρόπους.
Έτσι, την επόμενη φορά που θα δεις κάποιον διαφορετικό, είναι σημαντικό να τον σεβαστείς και να του συμπεριφερθείς με τον ίδιο τρόπο όπως και στους άλλους.
Εξάλλου, το να είναι κανείς διαφορετικός είναι ωραίο και μπορούμε να μαθαίνουμε πολλά ο ένας από τον άλλο κάθε μέρα.